ཨུ་རུ་སིའི་སྲིད་འཛིན་ཕུའུ་ཅིན་ཉེ་ཆར་ཨུ་རུ་སིའི་མངའ་ཁུངས་སུ་ཡོད་པའི་བོད་བརྒྱུད་ནང་བསྟན་གྱི་དགོན་སྡེ་ལ་མཇལ་ཞུར་ཕེབས་ཤིང་།གཙོ་བདག་བཙུན་པ་ཆེན་མོ་དང་གླེང་མོལ་གནང་།ཕུའུ་ཅིན་གྱིས་།ཉེ་བའི་ལོ་ཤོས་ཀྱི་རིང་ལ་བོད་བརྒྱུད་ནང་བསྟན་གྱི་ཤེས་རབ་དེ་ནུབ་ཕྱོགས་གཞུང་ཤིང་སྤྱི་ཚོགས་སུ་གླེང་བའི་མཐོ་རླབས་ཀྱི་འུར་ཟིང་ཞིག་ཁྱབ།ནུབ་ཕྱོགས་རྒྱལ་ཁབ་སོ་སོར་ཤུགས་རྐྱེན་ཐེབས་ཚད་ཀྱང་ཉིན་རེ་བཞིན་ཇེ་ཟབ་ཏུ་འགྲོ་བཞིན་ཡོད་ཅེས་བསྟན་ཅིང་།བོད་བརྒྱུད་ནང་བསྟན་གྱི་རིན་ཐང་ལྟ་ཚུལ་སོགས་དེང་རབས་སྤྱི་ཚོགས་ཀྱི་ཧོར་ཁོངས་གསབ་སྣོན་གྱི་གལ་འགངས་ཆེན་པོ་ཡོད་པས།ཕུའུ་ཅིན་གྱིས་ཡེ་ཤུའི་དངོས་བརྒྱུད་ཆོས་ལུགས་ཤར་མས་ཁྱབ་པའི་ཨུ་རུ་སིའི་ས་ཁུལ་དུ་བོད་བརྒྱུད་ནང་བསྟན་གྱི་ཐོས་བསམ་སྒོམ་གསུམ་བྱེད་པའི་སྲོལ་རྒྱུན་དང་།ཨུ་རུ་སིའི་མིའི་བློ་ཁ་དང་འཚམ་པའི་བོད་བརྒྱུད་ནང་བསྟན་ལྟེ་གནས་དང་སྒོམ་སྒྲུབ་སྒྲིག་གཞི་བཙུགས་ཏེ།བོད་བརྒྱུད་ནང་བསྟན་གྱི་ཆོས་གཞུང་ཨུ་རུ་སིའི་ཡུལ་དུ་སྤེལ་བར་རམ་འདེགས་བྱེད་རྒྱུ་ཐག་བཅད།